PTT กำไรปีนี้ทะลุแสนลบ. ดัน PTTOR เข้าตลาดช่วยเพิ่มมูลค่า
ส่อง PTT กำไรปีนี้ทะลุแสนลบ.ส่ง PTTOR เข้าตลาดปี 61 ช่วยเพิ่มมูลค่า แนะซื้อราคาเป้าหมาย 439.00 บาท
9 มิ.ย. 2560

บล.ซีไอเอ็มบี (ประเทศไทย) ระบุในบทวิเคราะห์วันนี้ (9มิ.ย.)ว่า แนะนำ”ซื้อ”หุ้น บริษัท ปตท. จำกัด (มหาชน) หรือ PTT เนื่องจากราคาปิโตรเลียมปรับตัวดีขึ้น โดยมองราคาน้ำมันผ่านจุดต่ำสุดที่ 28 เหรียญสหรัฐ/บาร์เรลในปีที่ผ่านมาไปแล้ว ทำให้ราคาน้ำมันเฉลี่ยทั้งปี 59 อยู่ที่ 46 เหรียญสหรัฐ/บาร์เรล แต่ปัจจุบันราคาน้ำมันดิบเฉลี่ยอยู่ที่ 49.8 เหรียญสหรัฐ/บาร์เรล ทำให้คาดว่าราคาน้ำมันเฉลี่ยปีนี้น่าจะเพิ่มขึ้นอยู่ที่ราว 50 เหรียญสหรัฐ/บาร์เรล
นอกจากนี้ ยังคาดว่า PTT จะได้กำไรจากบริษัทร่วมที่ดีขึ้นด้วย เนื่องจากธุรกิจปิโตรเคมี, โรงกลั่นต่างฟื้นตัวดีขึ้น และการที่นำ PTTOR เข้าตลาดหุ้นก็จะช่วยปลดล็อคมูลค่าธุรกิจค้าปลีกให้กับ PTT ซึ่งเป็นการเพิ่ม value ให้ PTT
พร้อมคาดการณ์กำไรสุทธิของ PTT ในปีนี้ ไว้ที่ 126,830 ล้านบาท เติบโต 22% จากปีที่แล้ว แนะซื้อราคาเป้าหมาย (บาท/หุ้น) 439.00